  Туспуктэм: Ижкар администрацилэн пресс-службаез Наталия Сильвестрова 11-тӥ тулыспалэ, «Пельняньлэн дунневыл нуналэз» фестиваль ортчон нуналэ, Ижкарын Удмуртиысь ожгарчиослы кузьымъёсын 100 коробка люказы. Ужрадэз ог-оглы юрттонъя «Мы вместе» акци улсын Атыкай музъемез утӥсьлэн нуналэзлы тупатыса радъязы. Со сярысь кар администрацилэн пресс-службаез ивортӥз. Ӵукнаысен ик Ижкарын но мукет каръёсын но ёросъёсын улӥсьёс «Металлург» лулчеберет юртэ ожгарчиослы посылкаосын вуылӥзы. Кузьымъёсты 23-тӥ тулыспаллы нимысьтыз ожгар ужрад мынон интые вуттыны малпало. « Нырысетӥосыз пӧлын Кез но Дэбес ёросъёсын улӥсьёс вуищы. Соос блиндажной сюсьтылъёсты, консерваос но чечы вайизы » Илья Молчанов, асмылкыдчиослы юрттонъя ресурсной центлэн кивалтӥсез Посылкаосты кутыны «Мы вместе» ӵектосэ пыриськись волонтёръёс юрттӥзы. Соос пӧлын – «азвесь» асмылкыдчиос. « Мынам эшелэн пиез нимысьтыз ожгар ужрадэ кошкиз. Элькуныамы улӥсьёслэн ыстэмъёссы соослы ӵем вуо шуыса вера. Ачим та выллем ужрадъёсы пыриськисько ке, ӟечлык одӥг муртлэсь мукетызлы выже шуыса малпасько » Валентина Котлякова, «азвесь» асмылкыдчиослэн корпусазы пыриськись Активист-волонтёр Алексей Бабушкин ожгарчиослы блиндажной сюстылъёс но адсконтэм карись сеткаос лэсьтэ но ялан ысъя. Таязэ со ожмаськисьёслы Атыкай музъемез утисьлэн ныналэныз ӟечкылаъёсын 500 открыткаос ваиз. « Со асьме пиосмылы ивор, Удмуртиысь салам » Алексей Бабушкин, асмылкыдчи Вань люкам кузьымъёсты ӟеч сӥзёнъёсын открыткаосын ӵош нимысьтыз ожгар ужрад мынон интые келялозы. « Таӵе акциос ялан ортчыло, вань пыриськисъёслы бадӟым тау. Ожгарчиосмы посылкаосты басьто, асьмелэсь юрттэммес шӧдо » Алексей Выстребов, Удмуртиысь егитъёсын ужанъя агентстволэн кивалтӥсез Тодэ вайытом, ожмаськисьёслы кузьымъёсты люканэз Выль ар азьын но радъязы вал. Соку 125 кробка келяны быгатӥзы. Оглом 2022-тӥ арысь сӥзьылысен Удмуртиысь нимысьтыз ожгар ужрад нуон интые 300 тонналэсь трос пӧртэм гуманитарной вузъёс нуизы ни. Тегъёс: Удмуртия юрттэт нимысьтызужрад волонтёръёс  